22. maj, 2023.

Perwoll i ove godine podržava mlade dizajnere kroz projekat „Fashion Incubator by Perwoll”

Spora moda, koja sve više dobija na važnosti u svetu mode, podrazumeva održiv pristup pri dizajniranju, proizvodnji i konzumaciji odeće, posebno kroz proces reciklaže i redizajna. Važnost ovih tema već dugi niz godina ističe brend Perwoll u okviru kampanje „Rethink Fashion” koja povezuje etiku i estetiku. Ipak, Perwoll je otišao i korak dalje, te u saradnji sa Belgrade Fashion Week-om, a kroz projekat „Fashion Incubator” podržao mlade talente da izraze svoju kreativnost upravo kroz savremeno poimanje mode.

Vodeći se upravo ovim temama, nedavno su na Beogradskoj Nedelji mode mladi dizajneri u okviru revije „Fashion Incubator by Perwoll”, a pod mentorstvom poznatih domaćih dizajnera, predstavili nove načine dizajniranja korišćenjem održivih resursa. Studenti beogradskih škola modnog dizajna prikazali su kolekcije pod temom „Rethink Fashion” i izazvali veliko oduševljenje publike.

Pored toga, na reviji je najavljen novi konkurs „Fashion Incubator by Perwoll”, a svi mladi dizajneri, diplomci i studenti mode iz Srbije i ex-YU regiona mogu da se prijave od 19. maja do 9. juna. Pobednici konkursa će dobiti mogućnost da predstave svoje radove na jesenjem izdanju Belgrade Fashion Week-a. Program konkursa podrazumeva i mentorski rad sa vrhunskim modnim profesionalcima, a više informacija dostupno je na belgradefashionweek.com.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.